मैं इस सच से वाकिफ था। बात आज-कल की ही है, मैं बिलकुल वटवृक्ष हो चुके उस आदिम से मिला और पूछ बैठा महाराज साहब के बारे में,.... फिर मेरी आँखे फटी रह गयीं। बाबा नें मुझे खा जाने वाली नजरों से देखा, जैसे महाराज प्रबीर का नाम ले कर मैंने कोई गुनाह कर दिया हो और अनन्य श्रद्धा से वह भूमि पर इतनी बार नतमस्तक हुआ कि मुझे मेरा उत्तर मिल गया। आज के दौर का है कोई राजनीतिज्ञ ऐसा, जो जनमानस की आत्मा में बसता हो? जो अपनी मौत के बाद भी सहित-आत्मा जीवित हो कोटि-कोटि हृदय में?